Bashō

Matsuo Munefusa, juo igorar Matsuo Bashō (Saro Jepang: 松尾芭蕉, 1644 - 28 November 1694) ima sada panyair Jepang. Ia targorar manjadi pambaen haiku targodang, ima bontuk puisi i 5-7-5 suku hata. Manurut budaya sastra Jepang, biasona ia ipio Basho inda pake margania, arani tekenannia manjadi panyair inda pake gorar margania. Ia biasona maneken はせを. Ia juo manjadi sada panulis targodang i era Edo, dot ia mangangkat bontuk haiku tu tingkat targinjang.

Basho ia pe ima sada halak na Iga, na saonnari bagian tingon prefektur Mie, i sabagas samurai. Sidung piga taon mandalani ngolu samurai, ia mambaen sastra manjadi karejonia dot palua kariernia manjadi samurai. Ia mamuloi ngolunia manjadi panyair atia ia mangabdi tu tuannia manjadi samurai. Mulo-mul ia manggoar ibana Tiseu (桃青) arani manjadi panyair Tosei artianna  pir naso malamun, pir i nabalau. On ima panghormatan Basho tu panyair Tionghoa, Li Po (李白) na gorarna artina plum i nabontar.

I taon 1666 ia pensiun dot sidung 1675 pindah tu Edo, na saonnari Tokyo. I Edo 1678 ia masuk kualifikasi manjadi master Haiku (Sosho) dot mamuloi ngolu manjadi panyair profesional. I 1680 ia pindah tu Fukagawa, i topi kota Edo (saonnari bagian tingon Tokyo). Ia manyuan ayu basho dot manggorar ibana Basho arani ayu on ayu favoritnia i tamannia.

Satorusna Bashō on pe

 Samaso hangoluan nia 

 Pautan ruar 

  Oku no Hosomichi dalam bahasa Jepang dan Inggris
  Classical Japanese Database
 Bosque de Bambú, camino del haiku - Bashô - Oku no Hosomichi Japones - Español

Kategori:Sastrawan Jepang